Diari Oficial de la Generalitat Valenciana


Sumari del DOGV 6954, del 30-01-2013 (2013/745)

RESOLUCIÓ de 16 de gener de 2013, del conseller de Sanitat, per la qual s'aprova la Carta de Servicis del Centre de Transfusió de la Comunitat Valenciana.
----------------------------------------------------------------------------------------------------------------------------------------------------------

### Dades del document

Número de DOGV
:   6954

Data del DOGV
:   30-01-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/745


Data del document
:   16-01-2013

Organisme emissor
:   Conselleria de Sanitat

Tipus de document
:   Resolució

Descriptors 

:   * norma de qualitat

RESOLUCIÓ de 16 de gener de 2013, del conseller de Sanitat, per la qual s'aprova la Carta de Servicis del Centre de Transfusió de la Comunitat Valenciana. [2013/745]
El Decret 62/2010, de 16 d'abril, del Consell, pel qual s'establixen els instruments generals del sistema per a la modernització i millora de la qualitat dels servicis públics dels ens, els organismes i les entitats del sector públic dependents de la Generalitat, regula en el capítol III les cartes de servicis.
Segons establix l'article 15 del decret mencionat: «les cartes de servicis, com a instruments de millora, són documents que contenen els compromisos de qualitat als quals l'òrgan a què es referix la carta ajustarà la prestació dels seus servicis en funció dels recursos disponibles i, al mateix temps, proporcionen informació al ciutadà sobre les activitats prestades».
En els articles 16 i següents s'establixen els requisits, el contingut i el procediment per a l'elaboració de les cartes de servici.
Complint el que establixen els esmentats preceptes, en l'àmbit d'esta Conselleria de Sanitat, s'ha elaborat la Carta de Servicis del Centre de Transfusió de la Comunitat Valenciana, seguint en totes les fases la metodologia aprovada per l'anomenada en aquell moment Direcció General de Modernització el 20 de maig de 2010, per la qual cosa ha rebut el preceptiu informe favorable de l'òrgan competent en matèria de modernització i de gestió i avaluació de la qualitat dels servicis públics, en l'actualitat la Secretaria Autonòmica d'Administració Pública de la Conselleria d'Hisenda i Administració Pública i ha sigut presentada per a l'aprovació, com a tràmit previ a la publicació.
Per tot el que s'ha exposat, fent ús de la facultat que em conferix l'article 19 del citat Decret 62/2010, de 16 d'abril, del Consell, quant a l'autoritat competent per a procedir a l'aprovació, resolc:
Primer
Aprovar la Carta de Servicis del Centre de Transfusió de la Comunitat Valenciana, que s'unix com a annex a esta resolució.
Segon
Disposar-ne la publicació en el Diari Oficial de la Comunitat Valenciana.
Tercer
La Carta de Servicis del Centre de Transfusió de la Comunitat Valenciana estarà disponible per a la ciutadania a partir de la publicació d'esta resolució en el Diari Oficial de la Comunitat Valenciana, en la pàgina web de la Generalitat, en l'apartat dedicat a les cartes de servici, a través de l'adreça , en la pàgina institucional de la Conselleria de Sanitat , així com en la pàgina web del mateix centre . A més, es duran a terme les accions divulgatives necessàries per a la seua difusió.
València, 16 de gener de 2013.- El conseller de Sanitat: Manuel Llombart Fuertes.